Ο, τι κι αν πω για αυτή την εμπειρία θα είναι λίγο!!!
Αν η κρητική φιλοξενία είχε πρόσωπο θα ήταν αυτό της Έλενας. Από το πρώτο θερμό καλωσορισμα στο αντάμωμα έως και την τελευταία αγκαλιά,δε νιώσαμε στιγμή ότι μας φιλοξενούν σε μια απρόσωπη ξενοδοχειακή εγκατάσταση μα στο σπιτικό τους.
Χειροποίητο κεκακι και τσικουδιά για το καλωσόρισμα και φρεσκοκομμένα τριαντάφυλλα του κήπου να κοσμούν τον ήδη υπέροχα διαμορφωμένο χώρο.Το σπίτι είναι απίστευτα καλόγουστο, μοντέρνα επιπλωμένο και διακοσμημένο.
Τα ηλεκτρικά είδη όλα υπερσύγχρονα και λειτουργικά. Μαγειρεύαμε άνετα κι επίσης το πλυντήριο ρούχων βοήθησε τρομερά στο να χρειαστώ πολύ λιγότερες αποσκευές, ειδικά για μια τετραμελή οικογένεια σαν τη δική μας.
Μη διστασετε να ζητήσετε βοήθεια από την οικογένεια επί παντός επιστητού. Από συμβουλές για περιηγήσεις και φαγητό, μέχρι και οτιδήποτε σας χρειαστεί για να βελτιωποιησετε τη διαμονή σας.
Έλενα, Τάκη και Γιάγκο να ξέρετε ότι σας θεωρούμε πλέον φίλους και μην ξεχάσετε την υπόσχεση σας να ανταμώσουμε και στα δικά μας τα μέρη.
Γιατί για εμάς σε κάθε μελλοντική μας απόδραση στην Κρήτη η διαμονή στο " σπιτάκι μας" θα θεωρείται δεδομένη!